als_Latn dik_Latn sag_Latn
-
Tigri që miqësohet me minjtëDërguar nga:
Një tigër, i cili ra në depresion pasi i ngordhi partnerja me të cilën ndante kafazin prej 13 vitesh, ka arritur të gjejë ngushëllim vetëm me disa minj.
Stafi i kopshtit zoologjik në qytetin Galati në Romani, mendoi të dërgonte një tjetër tigreshë në kafaz, por nga ana e tij nuk pati asnjë reagim.Më pas ata morën vendimin të vendosin dy minj në kafaz, me idenë se tigri Sandokan, do të reagonte për t’i ngrënë, por në fakt ka ndodhur e kundërta. Ai jo vetëm që nuk i pa si ushqim për t’u ngrënë, por u miqësua me minjtë dhe i lë ata të lëvizin lirshëm në kafaz.
Madalin Serban, përgjegjës i kopshtit është shprehur se pasi ngordhi partnerja e tij tigri u mbyll në vetvete dhe nuk pranonte të ushqehej. “Nuk e kishim menduar kurrë se një tigër do të miqësohej me minjtë, ne i vendosëm brenda që ai të ushqehej me to, ndërsa Sandokan u miqësua”, thekson Serban.
-
Vaji i ullirit shkatërron qelizat kancerogjeneDërguar nga:
Substanca oleokantali në vajin e ullirit ndihmon në luftën kundër kancerit, kanë zbuluar shkencëtarët amerikan, raporton Anadolu Agency (AA).
Shkencëtarët nga Universiteti Hunter në New York kanë bërë një kërkim mbi minjtë, në bazë të së cilit konstatuan se antioksidansi oleokantal shkatërron qelizën kancerogjene një orë pas hyrjes në të.Kërkuesit shkencorë theksuan se substanca është efektive në trajtimin e kancerit të prostatës, kancerit pankreatik dhe të gjirit dhe se personi i cili vuan nga kanceri, por i cili peshon rreth 90 kilogram, duhet të konsumojë së paku 2,25 litër vaj ulliri. Shkencëtari Paul Breslin shpjegon se substanca oleokantal do të jetë më efektive nëse konsumohen çdo ditë.
Vaj ulliri është lehtësisht i tretshëm, dhe ndihmon në luftën kundër kancerit, ndihmon në rritjen e fëmijëve dhe ngadalëson plakjen për shkak përmbajtjes së lartë të antioksidantëve që bllokojnë radikalët e lira. Është i mirë për eshtrat, nyjet, lëkurë, mëlçi dhe zorrët. Gjithashtu ndihmon tek diabeti dhe ulçera në stomak.
-
Kapet peshku gjigant në lumin PoDërguar nga:
Një peshk që peshon 127 kg është kapur në një ligjen nga Dino Ferrari në lumin Po. Ky është peshku më i madh i kapur me kallam jo vetëm në Itali, por në të gjithë botën. Dino Ferrari e kapi peshkun gjigand me ndihmën e vëllait të tij. Atyre iu deshën 40 minuta për ta nxjer në breg.
Por, ky nuk është peshku më i madh mustak i kapur ndonjëherë. Në vitin 2009, në rajonin e Amazonës në Brazil u kap një peshk i tillë 155 kg.
-
A janë pijanecët janë më pak inteligjentë?Dërguar nga:
Studiuesit kanë dalë në përfundimin se personat që pijnë më shumë alkool janë një nivel inteligjence më të ulët se ata që nuk konsumojnë alkool, ose e konsumojnë rrallë.
Sipas studimit personat që kishin një nivel të ulët inteligjence kishin një sasi më të madhe alkooli në trup se ata që ishin më inteligjentë.
Por veç alkoolit ishin edhe faktorë të tjerë që ndikonin në inteligjencën e ulët.
Edukimi, sfondi ekonomik dhe statusi shoqëror ishin disa faktorë me ndikim.
Lidhja midis konsumit të alkoolit dhe nivelit të ulët të inteligjencës ishte më e theksuar te meshukujt e rinj.
Sipas studiuesve alkooli dëmton qelizat e trurit të cilat janë të parikuperueshme duke ulur në vazhdimësi inteligjencën.
Për studim u morën 50 mijë meshkuj të moshës 18 deri në 25 vjeç.
Por edhe nëse rregulloheshin faktorët e tjerë si statusi ekonomik apo shoqëror, sërish alkooli kishte një ndikim shumë të fortë në inteligjencën e tyre.
“Kjo është mëse e zakonshme në moshat e reja. Tek të vjetrit alkooli nuk ka të njëjtin ndikim. Rezultatet gjithsesi janë të frikshme”, tha njëri prej studiuesve.
-
Ku prodhohet më shumë kakaoDërguar nga:
Më shumë se 14 milionë njerëz në mbarë botën janë të përfshirë në prodhimin e Kakaos dhe, sipas Organizatës Ndërkombëtare të Kakao-s (ICCO), prodhuesi më i madh është Bregu i Fildishtë, me një milion e gjysmë ton në 2012-2013 . I ndjekur nga Gana, Indonezia, Nigeria, Kameruni, Ekuadori dhe Brazili.
Mbi 90% e produktit vjen nga fermat e vogla në Afrikë dhe Azi, Një fermë shtrihet 2-5 hektarë. Në 2012-2013 janë prodhuar në të gjithë botën mbi 3900 ton, një shumë që vlerësohet të jetë rritur me 4% në periudhën 2013-2014.
Mjedisi ideal
Habitati natyror i Theobroma-s ka një klimë të nxehtë dhe të lagësht. Në vendet e prodhimit më të madh lagështia relative arrin 100% gjatë ditës dhe 70-80% gjatë natës shirat janë të shpeshta gjatë gjithë vitit dhe temperaturat relativisht të larta.
-
Indi: 11-vjeçarja jeton mes gjarpërinjveDërguar nga:
Shumica e fëmijëve frikësohen nga gjarpërinjtë, mirëpo një njëmbëdhjetëvjeçare nga India thotë që ata janë miqtë e saj më të mirë. Kajol Khan nga Ghatampuri në Utar Pradesh, vazhdon të ushqehet dhe të flejë me kafshët vrasëse përkundër faktit që është kafshuar nga to disa herë.
Ajo ka thënë: ‘Unë kënaqem në shoqërinë e kobrave. Më dhemb kur më kafshojnë, mirëpo shpesh është faji im, pasi që pa dashje i shtrëngoj më shumë sesa që duhet. Zbavitem shumë’.
-
Mbeten pezull ne 100 metra lartesi për 3 ore me radhëDërguar nga:
Njëzet kaliforniane, që kishin shkuar për dëfrim në “Luna Park”, kanë përjtuar momente makthi. Një ditë në “Luna Park” ka rrezikuar të shndërrohet në një makth për rreth 20 kalifornianë, të cilët kanë mbetur të gozdhduar në poltronat e karuzelit në 100 metra lartësi, për më shumë se 3 orë. Shkaku ka qenë një defekt i ndodhur në mjetin argëtues.
-
Urithi misterioz i PirenejveDërguar nga:
Shkencëtarët dhe biologët në Spanjë ndërmorën një ekspeditë për kapjen e Galemys pyrenaicus, llojit të rrallë të urithit që ka për habitat lumenjtë dhe përrenjtë në vargmalet Pirenej. Kafsha e rrallë është në listën e gjitarëve në zhdukje dhe shkencëtarët po përpiqen ta njohin më mirë atë në mënyrë që të ndihmojnë në shpëtimin e saj. Por pak njerëz kanë patur fatin të shohin llojin e rrallë të këtij urithi për shkak se ai del vetëm natën dhe ka për habitat vetëm zonat e Pirenejve në Portugali, Spanjë dhe një pjesë të Francës. Yolanda Melero, udhëheqësja e ekspeditës shkencore thotë se dikur ky urith ishte i përhapur gjërësisht në gjithë malësitë e Pirenejve, por me kalimin e kohës është zhdukur dhe ata pak që i kanë mbijetuar zhdukjes janë strehuar në Parkun Natyral të Barcelonës. “Është një krijesë speciale dhe një notar i shkëlqyer. Ne do të mundohemi të kuptojmë më mirë përhapjen e tyre, edhe pse ky është një mision i vështirë për faktin se këtë lloj urithi nuk mund ta takosh ditën, por vetëm natën kur edhe del për t’u ushqyer. Kemi disa të dhëna të grumbulluara nga vitet 1980-1990, por ato nuk janë të besueshme”, thotë Melero. Shkencëtarët thonë se një tjetër arsye se pse po ngulmojnë të mësojnë më shumë rreth këtyre krijesave është se ato mund të na bëjnë të kuptojmë më shumë rreth gjallesave që kanë populluar tokën miliona vite më parë, duke qenë se janë lloji i fundit në linjën e evolucionit të species. “Mund t’u studiojmë ADN- në e të kuptojmë më shumë mbi përbërjen e tyre gjenetike, që nuk është studiuar shumë mirë deri më tani”, thotë Hose Kastresana nga Instituti i Biologjisë së Evolucionit në Barcelonë, njëkohësisht pjesë e ekspeditës kërkimore të Galemys pyrenaicus. Ky lloj urithi njihet si ndër banorët më të hershëm dhe më të rrallë të Europës.
-
Mbajti si kafshë shtëpiake 3 milionë bletëDërguar nga:
Policia i konfiskoi një banori të rajonit Kuins të Nju Jorkut rreth 3 milionë bletë, të cilat ai i mbante si “kafshë shtëpiake” në oborrin e shtëpisë së tij. “Koleksionin” jashtëzakonisht të madh të insekteve e zbuloi rastësisht një agjent i pasurive të patundshme, i cili erdhi për të vlerësuar ndërtesën e vënë për shitje. Pasi pa 45 kosheret e bletëve, ai njoftoi menjëherë policinë. U deshën plot katër orë për t’i vulosur dhe për t’i larguar prej andej kosheret me bletë.
-
I nxjerrin nga varri dhe i shëtisin rrugëveDërguar nga:
Një fis në zonën e Sulawes Jugore të Indonezisë, një herë në tre vjet praktikon një rit fetar të çuditshëm të quajtur "Ma'nene". Ky rit konsiston në hapjen e varrit, patrimin e rrobave dhe nëse janë vjetëruar së tepërmi, veshjen me rroba të reja të kufomave dhe shëtitjen e tyre nëpër lagje. E gjithë kjo bëhet për për t'u treguar të vdekurve respektin që kanë për ta, pasi sipas besimit të tyre, të vdekurit jetojnë përgjithmonë me ta.
-
Tani nuk keni nevojë të ecni me këpucëDërguar nga:
Shumë njerëz do të dëshironin që të ecnin zbathur përherë, pasi ndihen më të lirshëm. Këtë gjë tashmë e bën të mundur kompania zvicerane, “The Swiss Barefoot”, e cila ka krijuar një palë çorape të cilat mund t’i vishni pa këpucë. Në to gjenden edhe vende të posaçme për secilin gisht, njësoj si dorashkat dhe mund të shfrytëzohen për të gjitha aktivitetet, nga vrapimi e deri te ngjitja në mal. Ato janë krijuar për të zëvendësuar këpucët dhe kuptohet që kanë një farë fortësie, por të krijojnë ndjesinë sikur jeni pikërisht zbathur.
-
Protestë e veçantë në kërkim të banjove publikeDërguar nga:
Dymbëdhjetë persona, veshur me kostume të zeza dhe me kapele kanë dalë në një plazh të Adelaide-s me tualete në krahë. Ato protestojnë për mungesën e banjove publike në plazhet australiane. Ndërkohë Austraolian Brodcasting Corporation ka sqaruar se administrata komunale po studion vendin më të mirë për të ngritur këto tualete.
-
Autobusi robotDërguar nga:
Autobusi tipik, simbol i Londrës është transformuar nga artisti çek David Cerny në një robot, që ngrihet sikur të ishte një atlet. David shpreson që vepra e tij të jetë edhe maskoti jozyrtar i Olimpiadës së Londrës. Ky krijim është punuar në një hangar në Pragë, ndërkohë aktualisht ndodhet në Londër, pranë lagjes në fshatin olimpik, ku ndodhet skuadra çeke.
-
E marta - dita më fatkeqe në javëDërguar nga:
Por, në fakt në një studim të fundit anglez bie poshtë miti dhe dita më e keqe e javës konsiderohet e marta, pasi pikërisht atëherë stresi është më i madh.
Sondazhi anglez i kryer në ‘London School of Economics’ tregon se 53 % e të pyeturve thanë se të hënën punojnë pak. Kalohet më shumë kohë duke u treguar kolegëve se si e kaluan fundjavën dhe shpenzohen minuta të tërë në rrjetet sociale.
Për pasojë ajo që nuk arrin të bëhet të hënën shtyhet për të martën, duke akumuluar më shumë punë se ditët e tjera të javës.
-
As me higjienë nuk duhet tepruarDërguar nga:
T’u evitosh fëmijëve që të jenë në kontakt me papastërtinë, me tokën, me mikrobet do të thotë që t’u ndalosh zhvillimin e sistemit imunitar.
Viruset e bakteret përshtaten fare mirë me organizimin duke evituar alergjitë dhe sëmundjet.
Fëmijët që jetojnë në ambiente tepër të higjienizuara, nuk arrijnë që të zhvillojnë sistemet mbrojtëse nga sulmet e baktereve. Për këtë shkak rritet gjithnjë e më tepër numri i njerëzve me probleme alergjike dhe astmatike, sidomos në qytetet e mëdha.
unk als_Latn als_Latn als_Latn als_Latn unk als_Latn als_Latn als_Latn als_Latn unk als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn bug_Latn als_Latn unk als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn als_Latn als_Latn unk als_Latn als_Latn als_Latn als_Latn